अब पूर्व से थोड़ा और आगे यानी मणिपुर चलते हैं। यहां दिवाली पर ‘निंगोल चक्कूओबा’ नामक पर्व मनाया जाता है। यह खासकर मैती समुदाय के बीच काफी लोकप्रिय है। यह आमतौर पर दिवाली पर्व के एक या दो दिन पहले या बाद में पड़ता है। इसे भाई-दूज का मणिपुरी संस्करण कह सकते हैं। ‘निंगोल’ का मतलब होता है ‘बेटी’ और ‘चक्कूओबा’ का मतलब होता है ‘दावत’। इस पर्व पर विवाहित महिलाएं दावत के लिए अपने पिता के घर जाती हैं जहां उन्हें पिता या भाई उपहार भी देता है। दावत में नगा थोंगबा (फिश करी), इरोम्बा (स्पाइसी चपनी), ऊटी (एक तरह की दाल), सोइबम माथेल (बांस के पत्तों की डिश), हेई थोंगबा (फलों की स्वीट) जैसे पारंपरिक पकवान बनाए जाते हैं।